Ministru kabineta noteikumu „Grozījumi Ministru kabineta 2016. gada 2. augusta noteikumos Nr.504 “Darbības programmas “Izaugsme un nodarbinātība” 7.3.2. specifiskā atbalsta mērķa “Paildzināt gados vecāku nodarbināto darbspēju saglabāšanu un nodarbinātību” īstenošanas noteikumi”” projekta sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk – MK) noteikumu projekts „Grozījumi Ministru kabineta 2016. gada 2. augusta noteikumos Nr.504 “Darbības programmas “Izaugsme un nodarbinātība” 7.3.2. specifiskā atbalsta mērķa “Paildzināt gados vecāku nodarbināto darbspēju saglabāšanu un nodarbinātību” īstenošanas noteikumi”” (turpmāk – MK noteikumu projekts) ir izstrādāts saskaņā ar 2014. gada 3. jūlija Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumu projekts ir izstrādāts, lai precizētu darbības programmas “Izaugsme un nodarbinātība” 7.3.2. specifiskā atbalsta mērķa “Paildzināt gados vecāku nodarbināto darbspēju saglabāšanu un nodarbinātību” (turpmāk – specifiskais atbalsts) specifiskā atbalsta īstenošanas nosacījumus.Ņemot vērā iepriekš minēto, ir nepieciešams veikt atbilstošus grozījumus MK 2016. gada 2. augusta noteikumos Nr.504 “Darbības programmas “Izaugsme un nodarbinātība” 7.3.2. specifiskā atbalsta mērķa “Paildzināt gados vecāku nodarbināto darbspēju saglabāšanu un nodarbinātību” īstenošanas noteikumi” (turpmāk – MK noteikumi Nr.504), tai skaitā:**1)** paplašināt specifiskā atbalsta mērķa grupu, lai atbalsta pasākumus varētu saņemt bezdarba riskam pakļautas personas vecumā no 50 gadiem:**1.1)** kurām konstatēta saslimšana ar arodslimību;**1.2)** kurām darba vides un cilvēkresursu potenciāla izvērtējuma rezultātā ir konstatēta veselības stāvokļa neatbilstība veicamajam darbam vai arodslimību pazīmes, kas iepriekš obligātajā veselības pārbaudē netika konstatētas.Gados vecāki darbinieki ne vienmēr izmanto darbnespējas lapas, kā arī, iespējams, ne vienmēr obligātās veselības pārbaudes kartē tiek norādītas visas veselības problēmas, kas darbiniekam varētu traucēt veikt darba pienākumus, lai nezaudētu darba vietu. Var gadīties situācijas, ka personai (vecumā no 50 gadiem) veselības traucējumi ir radušies laika periodā starp veicamo obligāto veselības pārbaudi, kas potenciāli varētu radīt arodslimību. Papildus jāņem vērā, ka arī varētu rasties gadījumi, ka personai jau ir konstatēta saslimšana ar arodslimību. Ņemot vērā minēto, ir svarīgi nodrošināt savlaicīgu nodarbināto personu veselības traucējumu atklāšanu un veselības aizsardzību pret darba vides riska faktoru ietekmi, lai stabilizētos/uzlabotos nodarbināto personu (vecumā no 50 gadiem) veselības stāvoklis un darba spējas;**1.2)** kurām ir augstākā izglītība, bet tās ir nodarbinātas mazkvalificētos darbos (vienkāršo profesiju darbi atbilstoši Profesiju klasifikatora devītajai pamatgrupai).Ņemot vērā, ka specifiskā atbalsta mērķa grupa (personas, kas vecākas par 50 gadiem) augstāko izglītību vairumā gadījumu ir ieguvušas aptuveni 1990. gadā vai agrāk, kā arī pārejas periodā, notiekot strukturālajām izmaiņām ekonomikā, Padomju Sociālistisko Republiku Savienības (PSRS) izglītības sistēmas ietvaros iegūtā augstākā izglītība Latvijas Republikā bieži ir zaudējusi aktualitāti (piemēram, dažādu nozaru inženieri, projektētāji u.tml.). Izveidojusies situācija, ka personas vecumā pēc 50 gadiem, kurām ir augstākā izglītība, tiek nodarbinātas dažādos mazkvalificētos darbos.Ņemot vērā iepriekš minēto, ir nepieciešams veikt atbilstošus grozījumus MK noteikumos Nr.504, paplašinot specifiskā atbalsta mērķa grupu, lai atbalsta pasākumus varētu saņemt arī bezdarba riskam pakļautas personas vecumā no 50 gadiem, kuras atbilst vismaz vienam no iepriekšminētajiem kritērijiem *(MK noteikumu projekta 1. un 2.punkts)*;**2)** precizēt specifiskā atbalsta īstenošanas nosacījumus, tai skaitā izmaksu pozīcijās, paredzot, ka MK noteikumu Nr. 504 3.1. apakšpunktā minētās personas pašas var izvēlēties pakalpojumu sniedzēju (kas reģistrēts ārstniecības personu un ārstniecības atbalsta personu reģistrā[[1]](#footnote-1) un ārstniecības iestāžu reģistrā[[2]](#footnote-2)), lai saņemtu novecošanās pārvaldības plānā norādītos/nepieciešamos veselības uzlabošanas pasākumus. Pēc veselības stāvokļa uzlabošanas pasākumu pakalpojuma saņemšanas persona iesniedz finansējuma saņēmējam maksājumus apliecinošus dokumentus kompensācijas saņemšanai *(MK noteikumu projekta 6., 7., 8., 14., 15. un 16. punkts).*Nepieciešams mainīt veselības uzlabošanas pasākumu nodrošināšanas kārtību, ņemot vērā vairākus faktorus, proti, ka:- ir grūti prognozēt veselības uzlabošanas pasākumu reģionālo pārklājumu, kā arī pastāv risks, ka iepirkuma rezultātā nav iespējams nodrošināt pakalpojumu pieejamību visā Latvijas teritorijā; - plānotais maksimālais iesaistāmo skaits 5 gadu periodā varētu būt nepietiekams, lai motivētu veselības pakalpojumu sniedzējus nodrošināt pakalpojumus, kā rezultātā iepirkums varētu noslēgties bez rezultāta.Ņemot vērā iepriekš minēto ir nepieciešams veikt attiecīgus grozījumus MK noteikumos Nr.504, precizējot specifiskā atbalsta īstenošanas nosacījumus, tai skaitā izmaksu pozīcijās;**3)** precizēt specifiskā atbalsta ietvaros īstenoto atbalstāmo darbību (t.sk. īstenošanas nosacījumus un izmaksu pozīcijas), paredzot, ka papildus MK noteikumu Nr.504 16.2. apakšpunktā (darba vides un cilvēkresursu potenciāla izvērtējuma) un 16.3. apakšpunktā (specifiskā atbalsta mērķa grupas atbalsta pasākumu) minēto atbalstāmo darbību starprezultātu novērtēšanai tiek veikta arī iepriekšminēto minēto atbalstāmo darbību – rezultātu novērtēšana pēdējā projekta ieviešanas gadā *(MK noteikumu projekta 5., 10. un 18. punkts)*.Veicot gan specifiskā atbalsta starprezultātu, gan rezultātu izvērtējumu, tiks veidota sistēma gados vecāku nodarbināto atbalstam, paredzot veicamos pasākumus darba vietās, tādējādi sekmējot gados vecāku iedzīvotāju nodarbinātību, darba vides uzlabošanos u.tml. Rezultātu novērtēšana pēdējā projekta ieviešanas gadā nepieciešama, lai nodrošinātu uz pierādījumiem balstītas politikas izstrādi aktīvās novecošanās veicināšanai, t.sk. balstoties uz rezultātu novērtēšanu tiks izstrādāti:- priekšlikumi izmaiņām normatīvajos aktos;- darba organizācijas labās prakses standarti un rekomendācijas, kas kalpos kā vadlīnijas gados vecāku nodarbināto darba mūža pagarināšanai;**4)** veikt tehniskus precizējumus (t.sk. nodrošināt vienotu tiesību normu interpretāciju) specifiskā atbalsta īstenošanas nosacījumos, nosakot, ka Nodarbinātības valsts aģentūra kā finansējuma saņēmējs (turpmāk – finansējuma saņēmējs) reizi gadā definē un iesniedz padomei darba devēju atlases kritērijus, ievērojot, ka darba devēji (komersanti un valsts vai pašvaldības institūcijas) darbojas kādā no pieciem prioritārajiem saimnieciskās darbības veidiem (iepriekš – nozarēm) saskaņā ar Eiropas Savienības Saimniecisko darbību statistiskās klasifikācijas (NACE) otro redakciju, kurās ir lielākais gados vecāku nodarbināto īpatsvars atbilstoši Centrālās statistikas pārvaldes datiem par nodarbināto gados vecāku iedzīvotāju skaita sadalījumu pa vecuma grupām un darbības veidiem *(MK noteikumu projekta 11.punkts)*;**5)** papildināt specifiskā atbalsta īstenošanas nosacījumus, nosakot, ka finansējuma saņēmējs:**-** karjeras konsultāciju pakalpojumus un konkurētspējas paaugstināšanas pasākumus nesniedz tām MK noteikumu Nr. 504 3.1. apakšpunktā minētajām mērķa grupas personām, kuras vienlaikus saņem motivācijas paaugstināšanas un atbalsta pakalpojumus, kas vērsti uz personas motivēšanu palikt darba tirgū vai personas stāvokļa uzlabošanu darba tirgū, pasākuma “Dažādības veicināšana (diskriminācijas novēršana)”[[3]](#footnote-3) ietvaros;**-** darba vietas pielāgošanu nenodrošina tām MK noteikumu Nr. 504 3.1.1. apakšpunktā minētajām mērķa grupas personām, kurām esošā darba vieta ir pielāgota pasākuma “Subsidētās darbavietas nelabvēlīgākā situācijā esošiem bezdarbniekiem”[[4]](#footnote-4) ietvaros.Attiecīgie grozījumi ierosināti,lai izslēgtu dubultās finansēšanas riskus (*MK noteikumu projekta 17.punkts*);**6)** veikt tehniskus precizējumus (t.sk. nodrošināt vienotu/skaidru tiesību normu interpretāciju un savstarpēju normatīvo aktu saskaņotību) specifiskā atbalsta īstenošanas nosacījumos, svītrojot MK noteikumu Nr.504 26.2.2. un 27.1.3.apakšpunktā norādīto specialitāti – arodslimību ārsts.Grozījumi ierosināti sakarā ar specialitāšu klasifikatora maiņu, proti, ka ārstniecības personām, kurām ārstniecības personas sertifikāti (attiecināms arī uz arodslimību ārstu) tika piešķirti līdz 2009. gada 23. martam bija spēkā līdz 2016.gada 31.decembrim (*MK noteikumu projekta 12. un 13.punkts*);**7)** svītrot specifiskā atbalsta iznākuma rādītāja starpposma vērtību, kas sasniedzama līdz 2018. gada 31. decembrim(“atbalstu saņēmušo gados vecāku nodarbināto personu skaits (dalībnieki) – 750”) (*MK noteikumu projekta 3.punkts*), ņemot vērā, ka darbības programmā 7. prioritārā virziena “Nodarbinātība un darbaspēka mobilitāte” snieguma ietvars neparedz specifiskā atbalsta iznākuma rādītāju starpvērtību (t.i., to sasniegšanu uz 2018. gada 31. decembri);**8)** nodrošināt vienotu/skaidru tiesību normas interpretāciju, nosakot, ka projekta īstenošanas un vadības personālam papildus darba vietas aprīkojuma iegādei ir attiecināmas arī darba vietas aprīkojuma nomas (iepriekš – īres) izmaksas saskaņā ar Finanšu ministrijas vadlīnijām Nr.2.1. “Vadlīnijas attiecināmo un neattiecināmo izmaksu noteikšanai 2014. – 2020.gada plānošanas periodā” (*MK noteikumu projekta 9. punkts*).Kopumā ierosinātie grozījumi veicinās specifiskā atbalsta efektīvu un kvalitatīvu ieviešanu, kā arī pozitīvi ietekmēs specifiskā atbalsta mērķa grupu, jo tiks veicināta gados vecāku nodarbināto personu darbspēju saglabāšana un nodarbinātība. |
| 3. | Projekta izstrādē iesaistītās institūcijas | Labklājības ministrija. |
| 4. | Cita informācija | MK noteikumu projekts ietekmē finansējuma saņēmēju, jo tas paredz precizēt specifiskā atbalsta īstenošanas nosacījumus, tai skaitā precizēt specifiskā atbalsta mērķa grupu. Izvērtējot ierosināto grozījumu ietekmi, tai skaitā ņemot vērā iepriekš minēto, pēc MK noteikumu spēkā stāšanās tiks ierosināts veikt attiecīgus grozījumus projektā “Atbalsts ilgākam darba mūžam” (Nr.: 7.3.2.0/16/I/001) (turpmāk – projekts).Līdz šim/šobrīd specifiskā atbalsta mērķa grupa nav tikusi iesaistīta projekta atbalsta pasākumos/pakalpojumu saņemšanā. Atbalsta pasākumus specifiskā atbalsta mērķa grupai plānots uzsākta indikatīvi 2018. gada pirmajā pusē un kopumā (projekta ietvaros) plānots, ka atbalsta pasākumus saņems indikatīvi 3 000 gados vecākas nodarbinātas personas (līdz 2023. gada 31. decembrim sasniedzamais iznākuma rādītājs). Ņemot vērā minēto, netiek identificēta MK noteikumu projekta finansiālā ietekme uz specifiskā atbalsta mērķa grupu, kā arī projekta ietvaros īstenošanā esošajām darbībām. Papildus jāņem vērā, ka kopumā MK noteikumu projekts veicinās specifiskā atbalsta uzraudzības rādītāju sasniegšanu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķa grupa ir:- bezdarba riskam pakļautas personas – vecumā no 50 gadiem, tai skaitā personas vecumā, kas dod tiesības saņemt valsts vecuma pensiju, vai kurām valsts vecuma pensija nav piešķirta (tai skaitā priekšlaicīgi), un kuras atbilst vismaz vienam no MK noteikumu Nr. 504 3.1. apakšpunktos minētajiem kritērijiem[[5]](#footnote-5);- komersanti un valsts vai pašvaldības institūcijas.MK noteikumu projekts ietekmē bezdarba riskam pakļautas personas – vecumā no 50 gadiem kā sabiedrības grupu. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekts šo jomu neskar. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| MK noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| MK noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| MK noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts šo jomu neskar. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties MK noteikumu projekta izstrādē, ievietojot MK noteikumu projektu tīmekļa vietnē [www.lm.gov.lv](http://www.lm.gov.lv) un no 2017. gada 12.septembra līdz 2017.gada 30.septembrim aicinot sabiedrības pārstāvjus: 1) rakstiski sniegt viedokli par MK projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv;2) klātienē sniegt viedokli par MK noteikumu projektu tā izstrādes stadijā. |
| 3. | Sabiedrības līdzdalības rezultāti | Kopumā līdz MK noteikumu projekta izsludināšanai Valsts sekretāru sanāksmē (tai skaitā līdz 2017.gada 30.septembrim) par MK noteikumu projektu sabiedrības viedoklis netika saņemts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Atbildīgās iestādes funkcijas pilda Labklājības ministrija, sadarbības iestādes funkcijas – Centrālā finanšu un līgumu aģentūra.  |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav. |

Labklājības ministra vietā –

veselības ministre Anda Čakša

Kudļa, 67021630

Rudolfs.Kudla@lm.gov.lv

1. Ārstniecības personu un ārstniecības atbalsta personu reģistrs, <http://www.vi.gov.lv/lv/pr> [↑](#footnote-ref-1)
2. Ārstniecības iestāžu reģistrs, <http://www.vi.gov.lv/lv/air> [↑](#footnote-ref-2)
3. Darbības programmas “Izaugsme un nodarbinātība” 9.1.4. specifiskā atbalsta mērķa “Palielināt diskriminācijas riskiem pakļauto personu integrāciju sabiedrībā un darba tirgū” 9.1.4.4. pasākums “Dažādību veicināšana (diskriminācijas novēršana)” [↑](#footnote-ref-3)
4. Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.1. pasākums “Subsidētās darbavietas nelabvēlīgākā situācijā esošiem bezdarbniekiem” [↑](#footnote-ref-4)
5. Detalizētākus kritērijus skat. MK noteikumu Nr.504 3.1.apakšpunktā, <https://likumi.lv/ta/id/283953> [↑](#footnote-ref-5)